**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 03.12.2022, ora 08.00 – 04.12.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 04.12.2022, ora 07.00**

**RÂURI**

Debitele au fost în general staționare, exceptând râurile din bazinele hidrografice: Vişeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, unde au fost în uşoară scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Someşul Mare, Crasna, Mureș, Suceava, Moldova, Trotuş, în bazinul superior şi mijlociu al Bistriței, bazinul superior al Oltului, pe cursurile superioare ale râurilor: Vişeu, Crişul Repede, Prut, pe cursul mijlociu şi inferior al Siretului şi pe cursurile mijlocii ale Begăi şi Timişului și mai mici (sub 30% din mediile multianuale lunare) pe râurile din bazinele hidrografice: Rm. Sărat, Bârlad, bazinul superior al Tazlăului, pe unii afluenți din bazinul Prutului și din bazinul superior al Argeșului şi pe cursul inferior al Bistriței.

Formațiunile de gheață (gheață la mal), prezente în bazinul superior al Bistriței (Dornişoara - Poiana Stampei şi Dorna – Poiana Stampei) au fost în diminuare, restrângere și eliminare.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare, exceptând râurile din bazinele hidrografice: Vişeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, unde vor fi în uşoară scădere.

Formațiunile de gheață vor fi în diminuare, restrângere și eliminare.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE.**

Debitul la intrarea în ţară (secţiunea Baziaş) în intervalul 03.12.2022 - 04.12.2022 a fost în scădere, având valoarea de 4900 m3/s, sub media multianuală a lunii decembrie (5200 m3/s).

În aval de Porţile de Fier debitele au fost în scădere pe sectorul Gruia – Călărași și în creștere pe sectorul Cernavodă – Tulcea.

Debitul la intrarea în țară (secțiunea Baziaș) va fi în scădere (4600 m3/s).

În aval de Porțile de Fier debitele vor fi în scădere pe sectorul Gruia – Vadu Oii și în creștere pe sectorul Brăila – Tulcea.

**2.** **Situația meteorologică în intervalul 03.12.2022, ora 08.00 – 04.12.2022, ora 06.00**

**ÎN ŢARĂ**

Vremea a fost mai rece decât în mod normal pe parcursul zilei în estul, sudul și parțial în centrul țării, unde nebulozitatea a persistat în cea mai mare parte a intervalului. Astfel, pe arii restrânse a burnițat sau a plouat slab, iar la începutul și sfârșitul intervalului, cu totul izolat, în Moldova, s-a depus polei, unde apoi noaptea trecător a fulguit. Valorile termice diurne s-au situat peste cele specifice datei în restul zonelor, unde vremea a fost în general frumoasă, cu cer variabil. Vântul a suflat slab și moderat, cu intensificări începând cu orele serii în sudul Banatului și zona Carpaților Meridionali, cu rafale în general de 50...60 km/h, dar la cote mai reduse și în zona costieră. Stratul de zăpadă s-a menținut la munte, în general la altitudini de peste 1700 m, și măsura, în platformele stațiilor meteorologice, până la 44 cm în Masivul Călimani. Temperaturile maxime s-au încadrat între -1 grad la Suceava, Darabani, Cotnari și Târgu Neamț și 12 grade la Holod, Borod și Vărădia de Mureș, iar la ora 6 se înregistrau valori termice cuprinse între -4 la Târgu Lăpuș și 7 grade la Mangalia. Îndeosebi în prima parte a zilei și noaptea, local în Transilvania și pe suprafețe mici în celelalte regiuni, s-a format ceață.

***Observații*** *-de ieri de la ora 6 au fost în vigoare 12 atenționări cod galben pentru fenomene meteorologice periculoase imediate, emise după cum urmează: 7 de către SRPV Sibiu, 5 de către SRPV Cluj-Napoca, 3 de către SRPV Bacău și de către SRPV Timișoara.*

**LA BUCUREŞTI**

Vremea a fost mai rece decât în mod obișnuit ziua. Nebulozitatea a persistat și a burnițat noaptea, iar vântul a suflat slab până la moderat. Temperatura aerului, fără variații semnificative pe parcursul intervalului, a fost ca și maximă diurnă de 3 grade, iar la ora 6 se înregistrau 1 grad la Afumați și 2 grade la Filaret și Băneasa.

**3. Prognoza meteorologică în intervalul 04.12.2022, ora 08.00–05.12.2022, ora 08.00**

**ÎN ŢARĂ**

Valorile termice se vor menține peste normele caracteristice perioadei în regiunile intracarpatice și în jurul acestora în celelalte zone. Nebulozitatea va fi persistentă în sudul, estul și parțial în centrul țării, iar în restul teritoriului cerul va fi temporar noros. Vor fi precipitații local în sud-sud-vest, cu o probabilitate mai mare seara și noaptea, precum și în zona subcarpatică și pe arii restrânse în rest; vor predomina ploile și la munte ninsorile. Vântul va sufla slab și moderat, cu intensificări în sudul Banatului și în zona Carpaților Meridionali, cu rafale în general de 55...65 km/h, dar pe alocuri și la cote mai reduse în nordul Moldovei, Dobrogea, Transilvania și în Carpații de Curbură. Temperaturile maxime se vor încadra în general între 2 și 10 grade, iar cele minime vor fi cuprinse între -3 și 7 grade. Local în interiorul arcului carpatic și pe suprafețe mai mici în restul țării se va semnala ceață, iar cu totul izolat vor fi condiții de polei.

**LA BUCUREŞTI**

Vremea va fi închisă. Astfel, vor fi condiții de burniță pe parcursul zilei și de ploaie slabă noaptea. Vântul va sufla slab și moderat. Temperatura aerului nu va avea variații semnificative pe parcursul intervalului, maxima se va situa în jurul valorii de 5 grade, iar minima va fi de 2...3 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Comisariatul Județean Argeș din cadrul Gărzii Naționale de Mediu informează despre producerea, în data de 03.12.2022, ora 14.15, unei poluări accidentale a solului din cauza coroziunii unei conducte de transport țiței pe raza localității Cocu, Zona de Producție Valahia, Sector Poiana Lacului, parc 10 Cocu, județul Argeș. Conducta aparține SC OMV Petrom SA. S-a scurs pe sol cantitatea de 180 litri apă sărată. Au fost afectate două parcele teren agricol privat in suprafață totală de 170 mp. Măsuri întreprinse: oprirea pompării, remedierea avariei si ecologizarea zonei.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare